CELEX: 62009CA0246
Language: fi
Date: 2010-07-08 00:00:00
Title: Asia C-246/09: Unionin tuomioistuimen tuomio (toinen jaosto) 8.7.2010 (Landesarbeitsgericht Hamburgin (Saksa) esittämä ennakkoratkaisupyyntö) — Susanne Bulicke v. Deutsche Büro Service GmbH (Direktiivi 2000/78/EY — 8 ja 9 artikla — Kansallinen menettely direktiivin mukaisten velvoitteiden noudattamisen turvaamiseksi — Vireillepanon määräaika — Vastaavuus- ja tehokkuusperiaatteet — Suojelun aikaisemman tason alentamiskiellon periaate)

28.8.2010   
            
            
               FI
            
            
               Euroopan unionin virallinen lehti
            
            
               C 234/13
            
         Unionin tuomioistuimen tuomio (toinen jaosto) 8.7.2010 (Landesarbeitsgericht Hamburgin (Saksa) esittämä ennakkoratkaisupyyntö) — Susanne Bulicke v. Deutsche Büro Service GmbH
   (Asia C-246/09) (1)
   
   (Direktiivi 2000/78/EY - 8 ja 9 artikla - Kansallinen menettely direktiivin mukaisten velvoitteiden noudattamisen turvaamiseksi - Vireillepanon määräaika - Vastaavuus- ja tehokkuusperiaatteet - Suojelun aikaisemman tason alentamiskiellon periaate)
   2010/C 234/19
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Landesarbeitsgericht Hamburg
   
      Pääasian asianosaiset
   
   
      Kantaja: Susanne Bulicke
   
      Vastaaja: Deutsche Büro Service GmbH
   
      Oikeudenkäynnin kohde
   
   Ennakkoratkaisupyyntö — Landesarbeitsgericht Hamburg — Yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY (EYVL L 303, s. 16) ja yhteisön oikeuden yleisten periaatteiden tulkinta — Ikään perustuvan syrjinnän kielto työhönoton yhteydessä — Kansallinen lainsäädäntö, jonka mukaan vahingonkorvausta tai korvausta on vaadittava kahden kuukauden määräajassa työhönottoa koskevan hylkäävän päätöksen tiedoksi saamisesta tai siitä, kun syrjinnästä on saatu tieto
   
      Tuomiolauselma
   
   
               1)
            
            
               Unionin primaarista oikeutta ja yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY 9 artiklaa on tulkittava siten, etteivät ne ole esteenä kansalliselle menettelysäännölle, jonka mukaan ikään perustuvan syrjinnän kohteeksi palvelukseenotossa joutuneen henkilön on saadakseen korvausta varallisuusvahingosta ja muusta vahingosta esitettävä kyseiseen syrjintään syyllistyneelle vaatimus kahden kuukauden määräajassa, edellyttäen
               
                           —
                        
                        
                           yhtäältä, ettei mainittu määräaika ole epäedullisempi kuin samankaltaisia luonteeltaan jäsenvaltion sisäisiä oikeussuojakeinoja työoikeuden alalla koskeva määräaika,
                        
                     
                           —
                        
                        
                           toisaalta, ettei mainitun määräajan alkamishetkeä vahvisteta siten, että se tekee direktiivissä myönnettyjen oikeuksien käyttämisen käytännössä mahdottomaksi tai suhteettoman vaikeaksi.
                        
                     Kansallisen tuomioistuimen on tutkittava, täyttyvätkö molemmat edellytykset.
            
         
               2)
            
            
               Direktiivin 2000/78 8 artiklaa on tulkittava siten, ettei se ole esteenä kyseisen direktiivin täytäntöön panemiseksi annetulle kansalliselle menettelysäännölle, joka aiheuttaa muutoksen aikaisempiin, sukupuoleen perustuvan syrjinnän vuoksi esitettävän vahingonkorvausvaatimuksen määräaikaa koskeviin säännöksiin.
            
         
      (1)  EUVL C 244, 10.10.2009.